Lemisfero osidentałe el ze un tèrmano zeogràfego doparà par denomenar ła metà de ła Tera ponesta verso òvest del meridian de Greenwich , l'altra metà el ze l'emisfero orientałe. In pì sto tèrmano el vien doparà in magnera spesìfega in referimento a łe Amèriche e łe àcue là arenti, siben-ché i vien escludiesti racuanti teritori che i se cata zeografegamente in sto emisfero ; de consevensa el vien racuante volte denomenà emisfero american. Calsìase definision de emisfero orientałe o osidentałe parò ła dimanda ła sełesion de un meridian arbitràrio e parałełamente un corispondente meridian da l'altra parte de ła Tera. Par tanto el vien doparà el Primo Meridian a 0° de lonzitùdene che el pasa par Greenwich, e el meridian da l'altra parte de ła tera andove che ła pasa ła lìnea internasionałe del cànbio de dara .